મુંબઇ: શેરબજારમાં પાર્ટિસિપેટરી નોટ્સ-પી-નોટ્સ દ્વારા રોકાણ સાડા સાત વર્ષના તળિયે ૧.૨૫ લાખ કરોડના સ્તરે પહોંચી ગયું છે. તેની પાછળના મુખ્ય કારણમાં સેબીના આકરા માપદંડ માનવામાં આવી રહ્યા છે. ભારતીય ઈક્વિટી બજાર, ડેટ અને ડેરીવેટિવ્સમાં પી-નોટ્સ દ્વારા કુલ રોકાણ ઓગસ્ટ મહિનામાં ઘટીને ૧,૨૫,૦૩૭ કરોડના સ્તરે પહોંચી ગયું છે. પાછલા મહિને જુલાઇમાં પી-નોટ્સ થકી રોકાણ ૧,૩૫,૨૯૭ કરોડના સ્તરે જોવા મળ્યું હતું, જે ફેબ્રુઆરી-૨૦૧૦ બાદનું સૌથી નીચલું સ્તર રહ્યું છે.